Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 133

1. Cél: az EU-kommunikáció kormányzati munkamegosztása a tárcák között A KS céljaival és üzeneteivel összhangban, a kommunikáció középpontjában az EU-csatlakozásra való belsõ társadalmi felkészülés segítése áll. Ahhoz, hogy a magyar társadalom sikeres választ tudjon adni a csatlakozás kihívásaira, és élni tudjon a csatlakozással megnyíló lehetõségekkel, az egész társadalom aktív felkészülésére van szükség. Ezt a feladatot a magyar társadalom csoportjainak kell elvégezni. A kormányzat feladata a kommunikációban az, hogy a lehetõ legtöbb segítséget, támogatást és releváns információt adjon a társadalomnak a felkészüléshez — felhasználóbarát, interaktív, az elmélyülést lehetõvé tévõ formában. Magyarország csatlakozásának közeledtével az EU-kommunikáció hangsúlya a csatlakozási folyamat külügyi, diplomáciai vonatkozásairól a tagságra való belsõ felkészülés kérdéseire helyezõdött át. Az EU-integráció kommunikációs folyamatában a kormányzat erõfeszítései ezért nem korlátozódhatnak az EU Közalapítvány, a MeH és a Külügyminisztérium munkájára. Ez egyfelõl aránytalanul nagy feladatot róna e szervezetek apparátusára, másfelõl azt jelentené, hogy nem használják ki a többi tárcánál felhalmozódott szaktudást. Az EU-tagságra való felkészülés kommunikációjába be kell vonni a kormányzat egészét, minden szaktárcát. A kormányzati EU-kommunikációt decentralizálni kell, legyezõszerûen nyitni kell a gazdag szakmai ismeretekkel rendelkezõ szaktárcák, és segítségükkel a társadalom csoportjai felé. — A szaktárcák rendelkeznek a jogharmonizáció szakterületükre esõ részleteivel kapcsolatos legmélyebb, legrészletesebb szaktudással. Szakterületeiken õk felelnek a jogharmonizáció részletes tartalmáért, menetrendjéért és végrehajtásáért. — Az EU-csatlakozási tárgyalások elõkészítésekor, a magyar pozíciós papírok kialakításához a szaktárcák javaslatai szolgáltak alapul, s a szaktárcák képviselõi részt vettek a tárgyalásokon is. Mindezek alapján szükséges a szaktárcák erõteljes bevonása a kommunikációs tevékenységbe. A magyar társadalom sikeres felkészülésének érdekében az EU-kommunikáció decentralizációjára és a tárcák közötti munkamegosztásra van szükség, mert ez biztosíthatja a hatékony felkészülést. A EU-tagságra való felkészülést szolgáló kormányzati kommunikáció hatékonysága érdekében — a kommunikáció középpontjába az egyes szakmai-érdekképviseleti és társadalmi csoportok számára legfontosabb, releváns, õket érintõ változásokat kell helyezni, — meg kell mutatni a csoportok számára a tagságból következõ új esélyeket, lehetõségeket, veszélyeket, részletes szabályokat és eljárásokat, — az egyirányú kommunikációt többirányúvá és interaktívvá kell alakítani, — a kommunikációs folyamatot sokszereplõssé kell tenni.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes